Keywords

Summary



Keywords

1. Ochranná známka Spoločenstva – Procesné ustanovenia – Rozhodnutia Úradu – Rešpektovanie práva na obranu

(Nariadenie Rady č. 207/2009, článok 63 ods. 2 a články 75 a 76)

2. Ochranná známka Spoločenstva – Opravné prostriedky – Odvolanie podané proti rozhodnutiu námietkového oddelenia Úradu – Preskúmanie odvolacím senátom – Rozsah – Rešpektovanie práva na obranu

(Nariadenie Rady č. 207/2009, článok 63 ods. 2, článok 64 ods. 1 a články 75 a 76)

3. Ochranná známka Spoločenstva – Pripomienky tretích osôb a námietka – Preskúmanie námietky – Dôkaz o používaní skoršej ochrannej známky – Používanie ochrannej známky v podobe odlišujúcej sa v prvkoch, ktoré neovplyvňujú rozlišujúcu spôsobilosť ochrannej známky

[Nariadenie Rady č. 207/2009, článok 15 ods. 1 písm. a) a článok 42 ods. 2 a 3]

4. Ochranná známka Spoločenstva – Definícia a nadobudnutie ochrannej známky Spoločenstva – Relatívne dôvody zamietnutia – Námietka majiteľa zhodnej alebo podobnej skoršej ochrannej známky zapísanej pre zhodné alebo podobné tovary alebo služby – Pravdepodobnosť zámeny so skoršou ochrannou známkou – Nepatrná rozlišovacia spôsobilosť skoršej ochrannej známky – Vplyv

[Nariadenie Rady č. 207/2009, článok 8 ods. 1 písm. b)]

5. Ochranná známka Spoločenstva – Definícia a nadobudnutie ochrannej známky Spoločenstva – Relatívne dôvody zamietnutia – Námietka majiteľa zhodnej alebo podobnej skoršej ochrannej známky zapísanej pre zhodné alebo podobné tovary alebo služby – Pravdepodobnosť zámeny so skoršou ochrannou známkou

[Nariadenie Rady č. 207/2009, článok 8 ods. 1 písm. b)]

6. Ochranná známka Spoločenstva – Definícia a nadobudnutie ochrannej známky Spoločenstva – Relatívne dôvody zamietnutia – Námietka majiteľa zhodnej alebo podobnej skoršej ochrannej známky zapísanej pre zhodné alebo podobné tovary alebo služby – Pravdepodobnosť zámeny so skoršou ochrannou známkou – Slovné ochranné známky BELLRAM a RAM

[Nariadenie Rady č. 207/2009, článok 8 ods. 1 písm. b)]

7. Ochranná známka Spoločenstva – Definícia a nadobudnutie ochrannej známky Spoločenstva – Relatívne dôvody zamietnutia – Námietka majiteľa zhodnej alebo podobnej skoršej ochrannej známky zapísanej pre zhodné alebo podobné tovary alebo služby – Podobnosť medzi dotknutými tovarmi alebo službami – Kritériá posúdenia

[Nariadenie Rady č. 207/2009, článok 8 ods. 1 písm. b)]

Summary

1. Pozri text rozhodnutia.

(pozri body 23, 24)

2. Z článku 64 ods. 1 nariadenia č. 207/2009 o ochrannej známke Spoločenstva vyplýva, že po preskúmaní prípustnosti odvolania odvolací senát rozhodne o odvolaní, pričom pri takomto postupe môže najmä „vykonávať… právomoci… oddelenia [oddelenia, ktoré vydalo napadnuté rozhodnutie]“, teda môže sám rozhodnúť o námietke tým, že ju zamietne alebo ju vyhlási za dôvodnú, pričom tak potvrdí či zruší rozhodnutie prijaté na prvom stupni na Úrade pre harmonizáciu vnútorného trhu (ochranné známky a vzory). Z tohto ustanovenia teda vyplýva, že odvolací senát má z dôvodu odvolania, ktoré naň bolo podané, pristúpiť k novému úplnému preskúmaniu dôvodnosti námietky tak z právneho, ako aj zo skutkového hľadiska.

Keďže námietka bola založená najmä na jednej zo skorších ochranných známok a odvolací senát mal v súlade s článkom 64 ods. 1 nariadenia č. 207/2009 právomoc vykonať skúmanie pravdepodobnosti zámeny len medzi touto skoršou ochrannou známkou a prihlasovanou ochrannou známkou, v súlade s článkom 76 ods. 1 tohto nariadenia prináležalo žalobcovi, aby v rámci odvolania pred odvolacím senátom predložil svoje pripomienky týkajúce sa danej skoršej ochrannej známky, pokiaľ si želal, aby na ne odvolací senát v napadnutom rozhodnutí odpovedal.

Z článku 63 ods. 2 a článkov 75 a 76 nariadenia č. 207/2009, ktoré stanovujú právo byť vypočutý, ani z judikatúry totiž nevyplýva, že odvolací senát je povinný vyzvať účastníkov konania na predloženie pripomienok k existencii pravdepodobnosti zámeny medzi prihlasovanou ochrannou známkou a niektorou zo skorších ochranných známok, pokiaľ odvolací senát založí svoje skúmanie pravdepodobnosti zámeny na skoršej ochrannej známke, ktorú námietkové oddelenie nezohľadnilo, ale ktorá bola platne uvádzaná na podporu uvedenej námietky. Odvolací senát teda neporuší právo žalobcu byť vypočutý tým, že ho výslovne nevyzve na predloženie pripomienok k skoršej slovnej ochrannej známke, ktorú námietkové oddelenie nezohľadnilo.

(pozri body 25, 27 – 29)

3. Na základe uplatnenia článku 15 ods. 1 písm. a) v spojení s článkom 42 ods. 2 a 3 nariadenia č. 207/2009 o ochrannej známke Spoločenstva dôkaz o skutočnom používaní skoršej národnej ochrannej známky alebo ochrannej známky Spoločenstva, ktorá je základom námietky proti prihláške ochrannej známky Spoločenstva, zahŕňa aj dôkaz o používaní skoršej ochrannej známky v takej podobe, ktorá sa vyznačuje prvkami nemeniacimi rozlišovaciu spôsobilosť tejto ochrannej známky v podobe, v akej bola zapísaná.

(pozri bod 61)

4. Pozri text rozhodnutia.

(pozri body 78, 83)

5. Pozri text rozhodnutia.

(pozri body 80 – 82, 92)

6. Pre priemerných španielskych spotrebiteľov existuje pravdepodobnosť zámeny v zmysle článku 8 ods. 1 písm. b) nariadenia č. 207/2009 o ochrannej známke Spoločenstva medzi slovným označením BELLRAM, o ktorého zápis ako ochrannej známky Spoločenstva sa žiada pre tovary „syry“ zaradené do triedy 29 v zmysle Niceskej dohody, a slovnou ochrannou známkou RAM skôr zapísanou v Španielsku pre „čerstvé mlieko, kondenzované mlieko a sušené mlieko, syr, maslo, jogurt, kefír a iné výrobky získané z mlieka“ a „potravinové výrobky živočíšneho pôvodu; jedlé oleje a tuky; strukoviny a iná zelenina upravené na priamu konzumáciu alebo konzervovanie; želatíny a marmelády, mäso, hydina a divina; vajcia; omáčky do šalátov; mliečne nápoje, v ktorých je mlieko základnou zložkou, s výslovným vylúčením rýb a konzervovaných morských výrobkov“, ktoré sú zaradené do tej istej triedy v zmysle uvedenej dohody, keďže tovary „mlieko“ a „syry“ sú vysoko podobné a predmetné označenia sú podobné vzhľadom na ich vizuálnu a fonetickú podobnosť.

(pozri body 84, 90, 102, 105)

7. Pozri text rozhodnutia.

(pozri bod 86)